गुवाहाटी/जाकार्ता: स्वापना बर्मन, जाय बिथांआ आयथेंआव मोन द’ आसि लानानै जोमोन मोनदों बे बिथांआ गावनि आयथेंनि सानायखौ लानानै इंन्डनेसिया हादोरनि राजथावनि आव सोलिपुबाय थानाय “एसियान गेम्स 2018” नि गेलेनाय बादायलायनायाव बाहागो लाहैनानै सेथि बान्थाखौ मोन्नानै सनानि मेडेलखौ मोन्नो हायो। गेलेनाय जोबनाय लोगो लोगो बिथांआ गावनि आयथेंजों मिलायनाय जुथा एबा सेन्डेल दिहुन्नो बिबानगिरिखौ खावलायो। बर्मन, जाय बिथांआ 12 आसिखौ लानानै गेलेना देरहासारदों बे बिथांआ बुङोदि, आंनि बादायलायनायाव मोनफ्रोमबो आंनि आगानावनो आं सानाय मोनदों नाथाय आं नेउसिनानै आंनि नाजानायाव दिनै जाफुंसार जानो हाबाय। बिथांआ सासे बुहुमनि जारिमिनाव गियाननि फुंखा जानानै थाबाय।